***Tisztelt ABAKE-tagok!***

Az adatvédelem kapcsán – egyes tagjaink kérésére – az ABAKE Jogi Szekciója az alábbi tárgykörökben készített tájékoztató anyagot:

I. az elektronikai vagyonvédelmi rendszer, s ezen belül: a biztonsági kamerák alkalmazására, igénybe vételére vonatkozó hatályos szabályok

Ezen írás valójában vagyonvédelmi törvénynek (SzVMt.) a biztonsági kamerák alkalmazhatóságára vonatkozó rendelkezéseit ismerteti. Azért célszerű e szabályokat ismernünk, mert az SzVMt.-nek a magánbiztonsági tevékenység végzésére vonatkozó rendelkezéseit a nem magánbiztonsági vállalkozásokra, személyekre is egyaránt *kiterjeszti.*

II. a képileg/hangilag rögzített személyes adatok kezelésének időtényezői (a *GDPR[[1]](#footnote-1)* az annak követelményeit tükröző Infotv.*[[2]](#footnote-2)* rrendelkezéseinek megfelelően)

Ezen írásunkban -az adatkezelés határozott időtartamát nélkülöző, s az adatkezelést legfeljebb célszerűség, szükségszerűség által indokolt tartamig terjedő kezelhetőségét elismerő adatvédelmi-jogi rendelkezésre tekintettel, illetve az adatkezelőt/adatfeldolgozót terhelő bizonyítási kötelezettségre vonatkozó szabály ismeretében - arra biztatjuk a munkaterületeiken technikai megfigyelést folytató vállalkozásokat, hogy a rögzített képi és/vagy hangi anyagot legfeljebb az ésszerűség határain belül kezeljék [amelynek tartamát - a rögzített kép-, hang-, valamint kép- és hangfelvétel felhasználásának hiányában (mert hát más ötletünk nincs! - továbbra is az SzVMt. azóta már hatályon kívül helyezett 31. §-ának (2) bekezdésében egykor megjelenített, a rögzítéstől számított a három munkanapban célszerű meghatározni!].E három munkanapon túli adatkezelés célszerűségét, szükségességét, s ekként: annak jogszerűségét ugyanis – persze a rögzített kép-, hang-, valamint kép- és hangfelvétel felhasználásának hiányában - az adatokat kezelő vállalkozás aligha lesz/lenne képes bizonyítani a NAIH esetleges eljárása során.

III. A megfigyelő kamerák irányultságának, elhelyezésének problematikája;

E tanulmány arra mutat rá, hogy a vállalkozás miképpen figyelheti a közterülettel határos bejáratait a közterület légterében felszerelt kameráival. A látómezőben egyáltalán megjelenhetnek-e a közterület részei, s ha igen, miképpen?

IV. *a* *GDPR[[3]](#footnote-3)* és az *Infotv.* együttléte, egymásmellettiségének problematikája, illetve az *Infotv.* hatálya (hogy ti. mikor és mely jogszabályt alkalmazzuk, alkalmazhatjuk)

A magyar jogalkotás a *GDPR* és a magyar *Infotv.* egy rendkívül bonyolult, alig átlátható és értelmezhető, a jogalkalmazást, egyben a jogkövetés gyakorlatát szinte megoldhatatlan nehézségek elé állító viszonyrendszert” jelenít meg (amely pedig a gyakorlott jogászok számára - nem kis fejtörést okozva, tetemes időt és energiát felemésztve – ugyan kibogozható, ámde az egyszerű halandók számára e törekvés eleve reménytelennek tűnik!).

Mindennek okán az adatvédelmi-jogi követelmények érvényesítése során a két jogi forrás egyidejű(!) alkalmazására, illetve a lentiekben ismertetett szabályokra tekintettel a *GDPR é*rintett szabályainak az *Infotv.* vonatkozó szabályaiban foglaltakkal való egybevetésére kényszerülünk, mégpedig az *Infotv.* 2.§-ában írott, alig-alig átlátható, követhető instrukcióknak megfelelően. Az írásunk a két jogforrás egyidejű alkalmazásában nyújt némi eligazodást!

Az egyes témák iránt érdeklődő Tagjaink a részletes anyagot az ABAKE weblapjának a tagjaink által megnyitható oldalát felkeresve olvashatják el!

2019.09.23.

**Elnökség**

1. Az *EURÓPAI PARLAMENT ÉS A TANÁCS (EU) 2016/679* számú *Általános Adatvédelmi Rendelete* (General Data Protection Regulation) [↑](#footnote-ref-1)
2. Lásd az információs önrendelkezési jogról és az információszabadságról szóló *2011. évi CXII. törvény*t!

   A *GDPR* életbelépését követően az Infotv.-t - a *GDPR* arcára szabandó – elsőként a *2018. évi XXXVIII. törvény módosította!* [↑](#footnote-ref-2)
3. Az *EURÓPAI PARLAMENT ÉS A TANÁCS (EU) 2016/679* számú *Általános Adatvédelmi Rendelete* (General Data Protection Regulation) [↑](#footnote-ref-3)